**Olof Lindbom** (s. 23. heinäkuuta 2000 Tukholma, Ruotsi) on ruotsalainen jääkiekkomaalivahti.

Ura
---

### Seuraura

Lindbom on Ekerö IK:n kasvatti. Hän siirtyi kaudeksi 2014–2015 Djurgårdens IF:n junioreihin. Kaudella 2017–2018 Lindbom jakoi varsin tasaisesti seuran J20-junioreiden torjuntavastuun Daniel Rosengrenin kanssa. Hän vahvisti myös Djurgårdenin J18-junioreita, jossa Lindbom voitti kauden päätteeksi J18 Allsvenskanin mestaruuden ja hänet palkittiin pudotuspelien arvokkaimpana pelaajana. Samalla kaudella Lindbom puki kolmeen SHL:n playoff-otteluun, mutta hän jäi kuitenkin ilman peliaikaa.

New York Rangers varasi Lindbomin toisella kierroksella 39. pelaajana NHL:n varaustilaisuudessa 2018. Hän oli varaustilaisuuden ensimmäisenä varattu maalivahti. Kaudella 2018–2019 Lindbom ehti pelata Djurgårdenin J20-junioreissa vain kaksi ottelua, kunnes AIK IF:n pelaajan olkapää osui häntä päähän ja Lindbom joutui 11 viikoksi sivuun aivotärähdyksen vuoksi. Hän palasi kaukaloihin tammikuussa 2019. Lindbom voitti kauden päätteeksi J20 SuperElitin pronssia. Hän puki myös kolmeen SHL:n runkosarjaotteluun, mutta Lindbom jäi kuitenkin ilman peliaikaa.

Huhtikuussa 2019 Lindbom teki vuoden mittaisen ammattilaissopimuksen Ruotsin toiseksi korkeimmalla sarjatasolla HockeyAllsvenskanissa pelaavan Mora IK:n kanssa. Kausi 2019–2020 hänellä jäi kuitenkin rikkonaiseksi, kun Lindbom joutui marraskuun vaihteessa sivuun leikkaushoitoa vaatineen nilkkavamman vuoksi. Hän pelasi ensimmäisen miesten sarjoissa viettämänsä kauden aikana 16 runkosarjaottelua sekä yhden ottelun Mora J20-junioreissa. Lindbom puki kauden aikana myös Färjestad BK:n paidan lainalle kolmeen SHL-otteluun, mutta hän jäi kuitenkin ilman peliaikaa. Helmikuussa 2020 Mora lainasi Lindbomin Färjestadin käytettäväksi pudotuspeleihin joukkueen kolmanneksi maalivahdiksi loukkaantumisten varalle, kun Moran kausi päättyy. SHL-kausi päättyi kuitenkin runkosarjaan koronaviruspandemian vuoksi. Kesäkuussa 2020 Lindbom teki Moran kanssa vuoden mittaisen jatkosopimuksen.

### Maajoukkueura

Lindbom pelasi alle 18-vuotiaiden MM-kilpailuissa vuonna 2018, jolloin hän voitti pronssia. Lindbom valittiin koko turnauksen parhaaksi maalivahdiksi ja tähdistökentälliseen. Valmennus valitsi hänet Ruotsin turnauksen yhdeksi kolmesta parhaasta pelaasta. Lindbom valittiin myös sekä Yhdysvaltoja vastaan pelatun alkulohkon ottelun että Tšekkiä vastaan pelatun pronssiottelun päätteeksi joukkueensa ottelun parhaaksi pelaajaksi. Hän pelasi myös alle 18-vuotiaiden Ivan Hlinkan muistoturnauksessa vuonna 2017, jolloin Lindbom voitti pronssia. Hän pelasi myös World U-17 Hockey Challengessa vuonna 2016, jolloin Lindbom voitti kultaa. Yhteensä hän on pelannut yhden nuorten ja 30 poikien maaottelua.

Lindbom valittiin myös Ruotsin A-maajoukkueen ensimmäiseen MM-leiriryhmään ennen ensimmäistäkään miesten peliä vain 17-vuotiaana huhtikuussa 2018, mutta hän joutui kuitenkin ennen ensimmäistäkään ottelua sivuun sairastumisen vuoksi.

Muuta
-----

Lindbomin pikkuveli Carl pelaa maalivahtina Djurgårdens IF:n J18-junioreissa.

Tilastot
--------

|   |   | Runkosarja |   | Pudotuspelit |   |
| --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2019–2020 | Mora IK | Allsvenskan | 16 | 6 | 8 | 0 | 918 | 46 | 0 | 3.01 | 89,3 | – | – | – | – | – | – | – | – |
| 2020–2021 | Mora IK | Allsvenskan | 24 | 8 | 14 | 0 | 1266 | 73 | 1 | 3.46 | 87,5 | – | – | – | – | – | – | – | – |

### Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2018 | U18 | 6 | 4 | 2 | 361 | 10 | 0 | 1.66 | 94,9 | Ykköstähdistö |

Lähteet
-------

* Olof Lindbom The Internet Hockey Databasessa (englanniksi)
* Olof Lindbom Eurohockey-sivustolla (englanniksi)
* Olof Lindbom *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Olof Lindbom *Elite Prospects*. Everysport Media Group AB.  (englanniksi)
2. 1 2 3  Olof Lindbom Eurohockey-sivustolla (englanniksi)
3. ↑  Elite Prospects - NHL Entry Draft 2018 *eliteprospects.com*. Everysport Media Group. Viitattu 31.5.2020. (englanniksi)
4. ↑  Nilsson, Jonathan: Missade elva veckor – målvaktslöftet om hjärnskakningen *Hockeymagasinet.com*.  25.1.2019. Dohi Publishing AB. Viitattu 31.5.2020. (ruotsiksi)
5. ↑  Åström, Kenny: Mora värvar målvaktstalang från Djurgården *moraik.se*.  30.4.2019. Mora IK Fastighets AB. Viitattu 31.5.2020. (ruotsiksi)
6. ↑  Skoglund, Henrik: Skadebekymmer - då lånar de målvakt från SHL *Hockeysverige.se*.  1.11.2019. NewsMe. Viitattu 31.5.2020. (ruotsiksi)
7. ↑  Skågström, Rasmus: Färjestad säkrar målvaktssidan – plockar in talangen *Hockeysverige.se*.  12.2.2020. NewsMe. Viitattu 31.5.2020. (ruotsiksi)
8. ↑  Åström, Kenny: Olof Lindbom förlänger med Mora IK *moraik.se*.  24.6.2020. Mora IK Fastighets AB. Viitattu 25.6.2020. (ruotsiksi)
9. ↑  BEST PLAYER OF THE GAME SELECTED BY THE TEAM (pdf) *reports.iihf.hockey*.  29.4.2018. IIHF. Viitattu 31.5.2020. (englanniksi)
10. ↑  Arponen, Miika: Ruotsin olympialaisissakin esiintynyt superlupaus jättää MM-kisat väliin *ls24.fi*.  3.4.2018. Marva Media Oy. Viitattu 31.5.2020.
11. ↑  Ekholm, Peter: Målvaktsskrällen sjuk – missar landslagslägret *Hockeysverige.se*.  3.4.2018. NewsMe. Viitattu 31.5.2020. (ruotsiksi)
12. ↑  Carl Lindbom *Elite Prospects*. Everysport Media Group AB.  (englanniksi)